
Ministru kabineta noteikumi Nr. 261
Rīgā 2026. gada 19. maijā (prot. Nr. 28 8. §)
Grozījumi Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām"
Izdoti saskaņā ar Ārstniecības likuma 55. panta otro daļu
· Izdarīt Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām"  (Latvijas Vēstnesis, 2009, 23. nr.; 2010, 41., 206. nr.; 2012, 85. nr.; 2013, 250. nr.; 2014, 138. nr.; 2015, 192., 252. nr.; 2016, 251. nr.; 2018, 128., 240. nr.; 2020, 79., 113.A nr.; 2021, 233. nr.; 2022, 180., 243. nr.; 2023, 136. nr.; 2024, 242. nr.) šādus grozījumus:
· 1. Izteikt 177.2 punktu šādā redakcijā:
· "177.2 Nacionālo bruņoto spēku ārstniecības iestāde atbilst šajos noteikumos noteiktajām vispārīgajām prasībām ārstniecības iestādēm un vispārīgajām prasībām ambulatorajām ārstniecības iestādēm, izņemot prasības, kas minētas šo noteikumu 3. un 4. punktā."
· 2. Izteikt 177.3  punktu šādā redakcijā:
· "177.3 Nacionālo bruņoto spēku vienības ārstniecības iestāde (turpmāk – vienības ārstniecības iestāde) ir ārstniecības iestāde, kurā ārstniecības personas sniedz Nacionālo bruņoto spēku karavīriem un zemessargiem neatliekamo medicīnisko palīdzību, ierobežota apjoma ķirurģisko palīdzību (dzīvību glābjošo neatliekamo ķirurģiju) un ierobežota apjoma primāro un sekundāro ambulatoro veselības aprūpi vienību uzdevumu izpildes laikā."
· 3. Papildināt 6.1 nodaļu ar 177.7 punktu šādā redakcijā:
· "177.7 Ārkārtējās situācijas un izņēmuma stāvokļa laikā, kā arī Nacionālo bruņoto spēku vienību mācību uzdevumu izpildes laikā Nacionālo bruņoto spēku ārstniecības iestāde var sniegt veselības aprūpes pakalpojumu pagaidu izvietojumā (infrastruktūrā, tai skaitā mobilajā kabinetā) ārpus ārstniecības iestādes pastāvīgā izvietojuma (infrastruktūras). Pagaidu izvietojuma izveidošanas, izvietošanas un aprīkošanas kārtību apstiprina Nacionālo bruņoto spēku komandieris."

